section_heading: Karijera
paragraph_text: Već sljedeće godine potpisuje ugovor s madridskim Realom i postaje legendom tog kluba. Kroz cijelu svoju karijeru za Real on je nosio broj 11. Bio je odličan veznjak koji je igrao na poziciji lijevog krila, a bio je poznat po svojoj iznimnoj brzini. Naime, mogao je 100 metara pretrčati u 11 sekundi, a ništa sporiji nije bio s loptom. Bio je kapetan Realove legendarne postave nazvane Ye-yé. Gento je s Realom čak šest puta osvajao Kup prvaka Europe. U Europskim kupovima igrao je 89 utakmica i postignuo 30 golova. On je, zajedno s Paolom Maldinijem, jedini igrač koji je igrao u osam finala LP. Za španjolsku reprezentaciju nastupio je 43 puta i postigao 5 pogodaka.